# Oslo

Oslo

kêr vras, kreizenn velestradurel, kêr vrasañ, national capital| Deiziad krouiñ | 1048  |
| Anv | Oslo  |
| Anv ofisiel | Oslo  |
| Anv er yezh orin | Oslo  |
| Anv berr | Осло, Кристиания, Христиания, Осло  |
| Kevandir | Europa  |
| Stad | Norvegia  |
| E tiriad | Oslo  |
| Gwerzhid-eur | UTC+01:00, Central European Time, UTC+02:00  |
| War ribl | Alna, Oslofjord, Akerselva  |
| Daveennoù douaroniel | 59°54′48″N 10°44′20″E  |
| Penn an aotrouniezh | Eirik Lae Solberg  |
| Ezel eus | C40 Cities, International Cities of Refuge Network  |
| Raklec'hiet gant | Christiania  |
| Heuliet gant | Christiania  |
| Darvoud-alc'hwez | C'hoarioù Olimpek goañv 1952  |
| Prizioù resevet | National urban environment award  |
| Present in work | Civilization V  |
| Kod-post | 0001–1299  |
| Arload ofisiel | Oslo - Official City App  |
| Lec'hienn ofisiel |   |
| Blog ofisiel |   |
| Ardamezioù | coat of arms of Oslo  |
| Istor | timeline of Oslo  |
| Sant paeron | Hallvard Vebjørnsson  |
| Ekonomiezh an danvez | economy of Oslo  |
| Poblañsouriezh an danvez | demographics of Oslo  |
| Time of earliest written record | 1048  |
| Category for the view of the item | Category:Views of Oslo  |
| Rummad evit ar c'hartennoù | Category:Maps of Oslo  |

  Eus Wikidata
**Oslo** (distaget e norvegeg, hervez ar rannyezh, ['uslu] pe ['uʃlu]) a zo kêr-benn Norvegia. Lec’hiet eo e goueled fjord Oslo. Kêr vrasañ Norvegia eo, gant ouzhpenn 500 000 annezad. Ur gontelezh (*fylke*) eo ivez, kelc’hiet gant kontelezh Akershus.

En Oslo emañ parlamant Norvegia (Stortinget), palez ar roue, ar ministrerezhioù, Eskemmdi Norvegia, hag all.

## Douaroniezh

Emañ Oslo e goueled ur fjord. A-hend-all eo kelc’hiet kêr gant menezioù. War tiriad ar gumun ez eus 343 a lennoù. Ar menez Kirkeberget (629 m) eo lec’h uhelañ ar gêr.

* Oslo gwelet eus Holmenkollen

## Istor

Hervez ar sagaoù skandinavek e vefe bet savet Oslo en-dro d’ar bloavezh 1048 gant ar roue Harald III. Dianav eo orin an anv ‘’Oslo’’.

Dont a reas da vezañ kêr-benn ar vro dindan ren Håkon V (1299-1319) a voe ar roue kentañ oc’h ober e annez eno hag a lakaas sevel kastell Akershus. E 1387 e tremenas rouantelezh Norvegia dindan dalc’h Danmark ha dont a reas Oslo da vezañ ur gêr a eil renk, pa oa ar roue o chom e Kopenhagen. Ne voe digoret ur skol-veur eno, da skouer, nemet e 1811.

Distrujet e voe Oslo gant an tan e 1624 hag adsavet e voe goude, en tu all d’ar fjord, e-kichen kastell Akershus, gant ar roue Christian IV Danmark, a roas e anv d’ar gêr : *Christiania* pe *Kristiania*.

* Kastell Akershus

E 1814 e voe dizunvanet rouantelezhioù Norvegia ha Danmark, ha dont a reas Kristiania da vezañ ur gwir gêr-benn. Kalon ar c’henwerzh hag ar sevenadur e Norvegia e oa ha meur a savadur bras a voe savet eno e-pad an XIXvet kantved, evel Palez ar Roue (1848), ar Parlament pe *Stortinget* (1866), ar skol-veur (1811), ar C’hoariva Broadel…. Dre ar bed a-bezh e oa brudet arzourien Christiania evel Henrik Ibsen, Edvard Munch, Knut Hamsun pe Sigrid Undset (Priz Nobel al lennegezh) : un oadvezh aour e voe ar mare-se evit Christiania war an dachenn sevenadurel.

Adkavout a reas kêr hec’h anv kozh, Oslo, e 1925.

E 1952 e voe aozet ar C’hoarioù olimpek goañv en Oslo, ar pezh a roas brud d’ar gêr. E miz Mae 1995 ez eo eno e voe sinet Emglev Oslo etre Israeliz ha Palestiniz.

## Gevellerezh

Emglevioù kenlabour zo bet sinet gant ar c'hêrioù ha rannvroioù da heul :

* Göteborg,  Sveden
* Schleswig-Holstein,  Alamagn
* Shanghai,  Sina
* Sant Petersbourg,  Rusia
* Vilnius,  Lituania
* Varsovia,  Polonia

Ur c'hustum kozh gant Oslo zo kas ur wezenn Nedeleg bep bloaz da gêrioù Washington, D.C., Londrez, Rotterdam, Antwerpen ha Reykjavík.. Oslo a gas abaoe 1947 da Londrez ur spruñs, 20-25 metr e uhelder, a c'hall bezañ 50 da 100 bloaz. Se da lak war-wel e anavez mat dalc'h war sav Breizh-Veur outañ e-pad an Eil Brezel-bed.

## Tud

* André Bjerke, skrivagner (1918-1985)
* Jostein Gaarder, skrivagner
* Jens Stoltenberg, politikour
* Kåre Willoch, politikour

## Liammoù diavaez

* Kumun Oslo: Lec'hienn ofisiel

## Daveoù